Matthew McConaughey Memberi Amaran Kepada Henry Golding Dalam Trailer ‘The Gentlemen’
STXfilms telah melancarkan trailer filem jenayah The Gentlemen arahan pengarah Guy Ritchie, tayangan 24 Januari 2020. Anda boleh saksikan trailer tersebut dipemain video dibawah. Berkisarkan tentang Mickey Pearson yang membina empayar Marijuana di tengah-tengah Kota London. Apabila berita mengenai dia ingin mengeluarkan sejumlah besar kekayaannya, ia telah mencetuskan plot, skim, rasuah dan peras ugut dalam usaha untuk mencuri perniagaannya. Filem arahan Ritchie ini dijangka akan menghidangkan segala keseronokkan kepada para penontonnya. Filem ini dibarisi beberapa pelakon hebat termasuklah Matthew McConaughey (Dallas Buyers Club), Hugh Grant (Four Wedding and a Funeral), Collin Farrell (Widows), Henry Golding (Crazy Rich Asians), Michelle Dockery (Downton Abbey), Charlie Hunnam (Pacific Rim), Jeremy Strong (Succession) dan Eddie Marsan (Sherlock Holmes). The Gentlemen juga turut menampilkan Lyne Renee, Chris Evangelou, Eugenia Kuzmina dan Jason Wong.